
Echinococcus multilocularis terjedésében résztvevő fajok vizsgálata urbánus élőhelyen

Kulcsszavak: róka galandféreg, uránus élőhely, rágcsálók, vektorfajok
Dolgozatomban az Echinococcus multilocularis vektorait vizsgáltam városi környezetben, róka és sakál hullaték felhasználásával A kutatás során megfigyeltem a kontaktok előfordulási gyakoriságát, amelyek április hónapban mutatták a legmagasabb értékeket. A kutatás során az eredmények alapján a sakálok hullatékán általában több vektor, azaz rágcsáló és egyéb állatfaj jelenléte volt észlelhető, mint a rókák hullatékán.
A leggyakoribb észlelt fajok között a rágcsálók domináltak, különösen az egérfélék (Muridae), ahol a vándorpatkány (Rattus norvegicus) 42,15%-os előfordulásával kiemelkedett. A kontaktusok szempontjából a házi macska (Felis catus) mutatta a legmagasabb arányt 75,00%-kal, míg a rókák esetében ez az arány 50,00% volt. A rágcsálók közül alacsony jelenlét mellett a házi egér (Mus musculus) kontaktja volt magas, és az erdei egér valamint a vándorpatkány ürülékkel történő interakcióját kell még megemlíteni. Ezek az eredmények világosan tükrözik a városi ökoszisztémákban megfigyelhető fajok közötti komplex interakciókat és a táplálkozási láncban betöltött szerepüket, kiemelve az Echinococcus multilocularis terjedésének potenciális epidemiológiai kockázatát.
Ezek a megfigyelések nemcsak a parazita terjedésének megértését segítik, hanem hozzájárulnak a közegészségügyi stratégiák fejlesztéséhez is, figyelembe véve az urbanizáció és az emberi tevékenységek hatásait. A kutatás eredményei fontos alapot nyújtanak a további vizsgálatokhoz, amelyek célja a zoonózisok terjedésének megakadályozása és a városi környezetek ökológiai egyensúlyának fenntartása.



